Dansk F-16 styrtet i Nordsjøen
Ulykken skjedde vest for Rømø klokken 14.30 tirsdag ettermiddag. Ifølge en melding fra det danske forsvaret er piloten i god behold etter den dramatiske hendelsen.Etter å ha skutt seg ut fra flyet med katapultsetet havnet piloten i sjøen der han kom seg opp i en gummibåt før ble plukket opp av et av flyvåpenets redningshelikoptre. Han ble deretter fløyet til flybasen Skrydsru for medisinske undersøkelser. - Det viktigste for meg er at piloten er i god behold. Våre piloter er trenet for slike situasjoner, men dette er en voldsom opplevelse og han vil få all den oppfølging han har brukt for, sier sjef for flybasen Anders Rex. Ifølge Rex hadde piloten god tid på å forberede evakueringen fra flyet, men hadde ikke noe annet valg enn å benytte katapultsetet. Utskytingen blir karakterisert som kontrollert.Flyet styrtet i forbindelse med en øvelse, opplyser Værnfælles kommando til nyhetsbyrået Ritzau. Pressetalsmann Lars Skjoldan i Flyvertaktisk kommando sier flyet styrtet på grunn av en teknisk feil. Havarikommisjonen har nå startet arbeidet med å gå gjenom alt tilgjengelig materiale for å finne årsaken til ulykken. - Nødsituasjonen var av en slik karakter at det var farlig å lande. Vi skal ikke spekulere for mye før havarikommisjonen har gjort sine undersøkelser, men det kan se ut som det var problemer med landingshjulene, sier Rex til Ekstra Bladet. Ifølge TV Syd skal de tekniske problemene ha oppstått allerede under takeoff fra basen i Skrydstrup, og piloten søkte dermed mot åpent hav for å kunne skyte seg ut. Forsvaret er nå igang med å berge flyet. Ifølge Rex kan giftige stoffer ombord gjøre bergingsarbeidet mer krevende, men flyet hadde ikke skarpladde våpen ombord.
Piloten måtte skyte seg ut og havnet i sjøen da kampflyet havarerte over Nordsjøen tirsdag ettermiddag. havarerte over Nordsjøen tirsdag ettermiddag.